ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL
PROIECT DE HOTĂRÂRE
- privind inițierea procedurilor de desființare a Unităţii de Asistenţă Medico–Socială Boldeşti-Scăeni şi de înființare a unei unități sanitare publice cu paturi de îngrijiri paliative 

Având în vedere:
- răspunsul Direcției Managementului Resurselor Umane şi Structuri Sanitare- Compartimentul Structuri Sanitare din cadrul Ministerului Sănătății nr. AFR 7445/DMRUSS 4528/20.10.2025
- O.M.S. nr.253/2018 pentru aprobarea Regulamentului de organizare, funcționare şi autorizare a serviciilor de îngrijiri paliative , cu modificările şi completările ulterioare;
- O.M.S. nr.914/2006,  pentru aprobarea normelor privind condiţiile pe care trebuie să le îndeplinească un spital în vederea obținerii autorizației sanitare de funcționare cu modificările si completările ulterioare;
- O.M.S. nr.5741/2024 pentru aprobarea metodologiilor privind avizarea înființării, desființării spitalelor private, precum şi avizarea structurii organizatorice, reorganizării, schimbării sediului şi a denumirilor spitalelor publice şi private;
- referatul directorului UAMS  înregistrat sub nr. 20458/05.12.2025;
- Hotărârea Consiliului Local nr. 39 din 17.06.2003 privind înființarea Unităţii de Asistenţă Medico-Socială Boldeşti-Scăeni;
- Strategia Națională de Sănătate pentru perioada 2023- 2030 “Pentru sănătate, împreună”, aprobată prin H.G. nr. 1004/2023;
[bookmark: _Hlk188602549]- O.G. nr. 70/2002 privind administrarea unităților sanitare publice de interes județean şi local, cu modificările şi completările ulterioare;
- Legea nr. 95/2006 privind reforma în domeniul sănătății, republicată;
În temeiul dispoziţiilor art. 129 alin. (2) lit.  a) şi d),alin.(3) lit. c) si e) alin. (7) lit. b) şi c), art. 139 alin. (1) şi ale art. 196 alin. (1) lit. a) din OUG nr. 57/2019 privind Codul administrativ, cu modificările şi completările ulterioare,

	Consiliul Local al oraşului Boldeşti-Scăeni, adoptă prezenta hotărâre:

	Art.1. Se aproba inițierea procedurilor de desființare a Unității de Asistență Medico-Socială Boldești-Scăeni.
          Art.2. Se aproba inițierea procedurilor de înființare a unei unități sanitare publice cu paturi de îngrijiri paliative cu denumirea: ”Spitalul de Îngrijiri Paliative Boldeşti-Scăeni”.
	Art.3. Se împuterniceşte Primarul oraşului Boldești-Scăeni să semneze documentele necesare înființării/desființării unității .
         Art.4. Prezenta hotărâre se comunica Instituției Prefectului Prahova, in vederea inițierii proiectului de Hotărâre  de Guvern.
	Art.5. Prezenta hotărâre se comunică Unităţii de Asistenţă Medico-Socială Boldeşti-Scăeni şi se aduce la cunoştinţă publică prin publicarea pe pagina de internet boldesti-scaeni.ro, în secțiunea Monitorul Oficial Local.

